ROMÂNIA                                                                                 SE APROBĂ,
JUDEŢUL TIMIŞ                                                                          PRIMAR

MUNICIPIUL TIMIŞOARA                                   DR. ING. GHEORGHE CIUHANDU

DIRECŢIA EDILITARĂ

SERVICIUL SALUBRIZARE
SC2007-           /

REFERAT

Privind delegarea gestiunii prin concesiune a activităţii de  curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ (deszăpezire) , în municipiul Timişoara
Activitatea de curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ este parte componentă a serviciului public de salubrizare a localităţilor, reglementat de Legea nr. 101/2006 şi face parte din sfera serviciilor comunitare de utilităţi publice ce se desfăşoară sub controlul, conducerea sau coordonarea autorităţilor administraţiei publice locale ori asociaţiilor de dezvoltare comunitară,  în scopul salubrizării localităţilor.
Serviciul de salubrizare se organizează pentru satisfacerea nevoilor populaţiei, ale instituţiilor şi ale agenţilor economici de pe teritoriul respectivelor unităţi administrativ - teritoriale.

Gestiunea  serviciului public de salubrizare, se realizează în condiţiile Legii 51/2006, prin următoarele modalităţi:
· gestiune directă care se realizează prin structuri proprii ale autorităţilor administraţiei publice locale sau ale asociaţiilor de dezvoltare comunitară, înfiinţate prin hotărâri ale consiliului local;
· gestiune delegată, caz în care autorităţile administraţiei publice sau asociaţiile de dezvoltare comunitară, transferă unuia sau mai multor operatori toate sarcinile şi responsabilităţile privind furnizarea/prestarea serviciilor de utilităţi publice, precum şi administrarea şi exploatarea sistemelor de utilităţi publice aferente acestora, pe baza unui contract de delegare a gestiunii .

Gestiunea directă sau gestiunea delegată, după caz se poate acorda pentru una sau mai   multe activităţi ale serviciului de salubrizare.
Având în vedere precizările legale de mai sus şi faptul că, la data de 09.06.2007 a expirat contractul  nr. SC2004-10633/09.06.2004 încheiat între Primăria Municipiului Timişoara şi operatorul SC DRUMURI MUNICIPALE SA privind deszăpezirea şi combaterea poleiului pe principalele artere de circulaţie din zonele şi cartierele situate în partea de sud a Municipiului Timişoara faţă de canalul Bega;     
Având în vedere prevederile legale, referitoare la gestionarea serviciului de salubrizare şi ţinând cont de faptul că acesta trebuie dezvoltat, modernizat şi eficientizat, în condiţiile aderării României la Uniunea Europeană,  prin realizarea unor  investiţii semnificative în infrastructură, echipamente şi dotări tehnice specifice, propunem:

1. aprobarea Studiului de fundamentare a deciziei de delegare a gestiunii prin concesiune a activităţii de deszăpezire – curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ în municipiul Timişoara;

2. aprobarea delegării gestiunii prin concesiune a activităţii de curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ;

3. aprobarea Caietului de sarcini privind delegarea gestiunii prin concesiune a activităţii de curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ, pentru zonele şi cartierele situate în partea de sud a municipiului Timişoara faţă de canalul Bega;

4. aprobarea Caietului de sarcini privind delegarea gestiunii prin concesiune a activităţii de curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ, pentru zonele şi cartierele situate în partea de nord a municipiului Timişoara faţă de canalul Bega.

